L'educació d'adults comprèn les activitats d'aprenentatge que, en el marc d'aprendre al llarg de tota la vida, permet que les persones adultes desenvolupin les capacitats, enriqueixin els coneixements i millorin les competències tècniques i professionals.
Això fa que hi participin persones amb objectius diferents, com poden ser obtenir una titulació, posar-se al dia o ampliar els coneixements.
L'oferta educativa dels centres de formació d'adults té com a finalitat respondre a les necessitats i demandes formatives de l'entorn.
La normativa que regula els diferents ensenyaments es pot consultar al portal Estudiar a Catalunya
L'oferta educativa dels centres d'educació d'adults és la següent:
Els ensenyaments d'informàtica tenen com objectiu facilitar l'adquisició de la competència digital, entesa com la combinació de coneixements, habilitats i actituds en l'àmbit de les tecnologies de la informació i la comunicació (TIC) per desenvolupar-se en la societat actual.
S'imparteixen en quatre nivells: COMPETIC Inicial, COMPETIC 1, COMPETIC 2 i COMPETIC 3.
El nivell inicial d'informàtica (COMPETIC inicial) s'adreça a les persones adultes que volen assolir un domini bàsic de les tecnologies de la informació i la comunicació (TIC).
Els diferents nivells usuari d'informàtica (COMPETIC 1, 2 i 3) van adreçats a persones que ja tenen uns coneixements bàsics del funcionament de l'ordinador i del programari més bàsic, i que volen aprofundir en els àmbits següents:
El certificat de superació dels cursos de COMPETIC 1, COMPETIC 2 i COMPETIC 3 equival al certificat s ACTIC bàsic, mitjà i avançat, respectivament.
Aquests estudis tenen com a objectiu que les persones adultes assoleixin un grau de competència bàsic per a comunicar-se en llengua anglesa i /o francesa.
En els tres nivells es treballen les habilitats de comprensió i expressió orals i escrites que permeten fer front a la major part de situacions lingüístiques de la vida quotidiana i comunicar-se de forma bàsica en un entorn plurilingüe i multicultural.
Els alumnes de nivell 3 de llengua estrangera han de superar una prova de nivell bàsic (A2 del MERC) abans de finalitzar el curs per mostrar el grau d'assoliment de la competència lingüística.
El Departament d'Ensenyament farà arribar als centres aquesta prova amb les especificacions i les orientacions corresponents per al professorat.
L'objectiu d'aquests estudis és que les persones adultes aprenguin a llegir, escriure i fer càlculs elementals.
La superació d'aquests estudis permet l'obtenció del certificat de formació instrumental.
Els continguts d'aquesta formació s'organitzen en tres nivells:
Cada nivell inclou tres àrees de coneixement:
La durada aproximada d'aquesta formació és de 1.100 hores.
Això no obstant, segons els coneixements previs, les necessitats formatives, i els ritmes d'aprenentatge de l'alumnat, la durada pot ser més llarga o menys.
Estudis que tenen com a objectiu que les persones adultes que ho necessitin assoleixin un grau de competència mínima per comunicar-se en qualsevol de les dues llengües oficials de Catalunya.
A la Vall d'Aran també s'ofereixen estudis de llengua aranesa.
Llengua catalana, nivells 1, 2 i 3, que corresponen als nivells A1, A2 i B1 del MECR (Marc europeu comú de referència per a les llengües).
Llengua castellana, nivells 1, 2 i 3, que corresponen als nivells A1, A2 i B1 del MECR (Marc europeu comú de referència per a les llengües).
Llengua aranesa, nivells 1, 2 i 3, que corresponen als nivells A1, A2 i B1 del MECR (Marc europeu comú de referència per a les llengües).
Aquests estudis permeten completar els ensenyaments bàsics i obtenir el títol de graduat o graduada en educació secundària obligatòria (GESO).
Es poden cursar de manera presencial o semi-presencial als centres i aules de formació de persones adultes o als centres i aules de formació de persones adultes que són punts de suport de l'Institut Obert de Catalunya (IOC).
Els estudis consisteixen en 34 mòduls amb una càrrega lectiva de 35 hores per mòdul.
La durada d'aquests estudis és de 1.190 hores.
Els mòduls que estan relacionats amb l'àmbit de la comunicació, el cientificotecnològic i el social es distribueixen en dos nivells:
Total mòduls del 1r nivell a cursar: 14 comuns i 3 opcionals
Total mòduls del 2n nivell a cursar: 14 comuns i 3 opcionals
Total mòduls opcionals a escollir: 3 mòduls opcionals a cada nivell
Aquests estudis permeten a les persones que el superen l'accés directe als cicles de grau mitjà de formació professional inicial; en el cas dels ensenyaments professionals d'arts plàstiques i disseny permet l'exempció de la part comuna de la prova d'accés i en el cas dels ensenyaments esportius, l'exempció de la prova d'accés de caràcter general.
Les matèries del curs s'estructuren en tres àmbits: àmbit de la comunicació (COM), àmbit social (SOC) i àmbit cientificotecnològic (CTE).
La durada mínima d'aquest curs és de 600 hores.
Preparació per a les proves d'accés a Grau Mitjà
Aquests estudis preparen per presentar-se a les proves d'accés als cicles de grau mitjà de formació professional, d'arts plàstiques i disseny, i d'ensenyaments esportius.
La durada mínima per a la preparació de les proves d'accés a grau mitjà és de 330 hores.
Preparació per a les proves d'accés a Grau Superior
Aquests estudis preparen per presentar-se a les proves d'accés als cicles de grau superior de formació professional, d'arts plàstiques i disseny i d'ensenyaments esportius.
L'alumnat pot preparar la part comuna de la prova, la part específica, o totes dues.
La durada mínima per a la preparació de les proves d'accés al grau superior és de 300 hores per a la part comuna i de 99 hores per a les dues matèries de la part específica.
Preparació per a les proves d'accés a la universitat
Aquests estudis preparen les persones més grans de 25 anys per a les proves d'accés a la universitat.